શરીરમાં પુરતા પ્રમાણમાં રોગપ્રતિકારક શક્તિ – ઈમ્યુનિટિ પાવરનો સંચય થયેલો હોય તો શરીરમાં પ્રવેશતા વિષાણુથી, જીવાણુઓ કે પેરેસાઈટસનો પુરા જોશથી સામનો થઇ શકે છે. પરંતુ ચોમાસા જેવી ઋતુ, ભેજવાળી આબોહવા સતત રહેતી હોય તેવો પ્રદેશ, દોષો ઉત્તેજિત થાય તેવા ખોરાકનું વિશેષ સેવન, વધુ પડતો સંભોગ, ઉજાગરા જેવી વિક્રિયાઓથી શરીર નબળું પડે છે; ત્યારે શરીરની રોગપ્રતિકારક ક્ષમતા પણ ક્ષીણ થાય છે. આવા સંજોગોમાં શરીરમાં કોઈ વિષાણુઓ, પેરેસાઈટસ કે જીવાણુઓ શરીરમાં દાખલ થાય તો શરીર પુરતા પ્રમાણમાં સામનો કરી શકતું નથી.